Kam po skončení základnej školy - ŠTUDUJ DOPRAVU
podujatie pod záštitou ministra dopravy a výstavby Slovenskej republiky
Zvýšiť záujem žiakov o štúdium na stredných odborných školách a vysokých školách v oblasti dopravy je cieľom spoločného podujatia Ministerstva dopravy a výstavby SR, Strednej priemyselnej školy dopravnej v Trnave, ďalších rezortných stredných odborných škôl, univerzít, rezortných zamestnávateľov vrátane železničných spoločností a vybraných regionálnych partnerov s názvom
Kam po skončení základnej školy – ŠTUDUJ DOPRAVU,
ktoré sa uskutočnilo
27. 9. 2022 v Trnave
v priestoroch Strednej priemyselnej školy dopravnej, Študentská 23,
od 9.00 h do 12.30 h.
Návštevníkom podujatia boli predstavené odbory vzdelávania z oblasti dopravy, ktoré je možné študovať na rezortných stredných odborných školách, prípadne vysokých školách. Žiakom základných škôl a mládeži odborníci poskytli kariérové poradenstvo s odporúčaním ich ďalšieho študijného smerovania a výberu povolania. Súčasťou bohatého sprievodného programu boli ukážky výkonu povolaní najmä v cestnej doprave, riadenie rušňa prostredníctvom vlakového trenažéra, diagnostika vozidiel, dopravná výchova s informáciami o bezpečnosti cestnej premávky a cyklistickej dopravy, dopravné simulátory vrátane simulátora nárazu vozidla, nácvik poskytovania prvej pomoci, dopravné kvízy a súťaže. Vstup na podujatie bol bezplatný.
Žiakom základných škôl sme ponúkli najmä:
Kariérové poradenstvo – pomoc s výberom štúdia a povolania
Informácie zo sveta práce – predstavenie dopravných povolaní
Dopravnú výchovu – bezpečnosť v cestnej premávke, bezpečnosť cyklistu, dopravné simulátory
Poskytovanie prvej pomoci – nácvik zručností pri záchrane života
Klub priateľov železníc Trnavy a okolia zároveň pozval účastníkov podujatia na železničnú stanicu (nástupište č. 4) na prehliadku stálej expozície pamiatok železničnej dopravy.
Plagát podujatia ŠTUDUJ DOPRAVU Trnava 2022 (pdf, 222.84 kB)
Fotografie z podujatia (.zip; 160MB)